b'\n_START_ARTICLE_\nAradoidea\n_START_SECTION_\nUtseende\n_START_PARAGRAPH_\nBarkteger er ganske sm\xc3\xa5, flate, litt ovale og har ofte farger i svart, brunt eller r\xc3\xb8dbrunt.  De er mellom 0,3\xc2\xa0mm. og 4,5\xc2\xa0mm. Huden (kutikula) er ujevn, kornet eller har sm\xc3\xa5 utvekster. Antennene er jevntykke eller gjerne noe utvidet mot spissen. Endel av artene mangler vinger som voksne._NEWLINE_Termitaphididae har sterkt reduserte \xc3\xb8yne, ingen vinger og ganske korte bein. De kan overflatisk minne om sm\xc3\xa5 skrukketroll.\n_START_SECTION_\nLevevis\n_START_PARAGRAPH_\nDe fleste barkteger lever av sopp under barken p\xc3\xa5 d\xc3\xb8de tr\xc3\xa6r, men det finnes ogs\xc3\xa5 noen som angriper levende tr\xc3\xa6r,de kan skade tr\xc3\xa6rne om de er tallrike. Termitaphididae lever inne i termitt-tuer, ogs\xc3\xa5 de trolig av sopp.'